**Z á p i s n i c a**

**zo zasadania obecného zastupiteľstva konaného dňa 15. 5. 2020 vo Vyšnom Klátove**

Prítomní: podľa pripojenej prezenčnej listiny

P r o g r a m:

1. Otvorenie

2. Určenie návrhovej komisie, overovateľov zápisnice a zapisovateľa

3. Kontrola plnenia uznesenia

4. Pripomienky k dodatku č. 1 ÚPNZ /zaslané emailom/

5. Žiadosť p. Rudolfa Mačingu , V. Klátov č. 161 o odkúpenie časti obecného pozemku

6. Rôzne

- oprava kamenných schodov v strede obce a oprava detských prvkov v detskom parku

7. Diskusia

8. Záver

R o k o v a n i e

k bodu č. 1/ Otvorenie

Zasadanie OZ otvoril a viedol starosta obce Ondrej Jusko. Oboznámil prítomných s programom zasadania, ktorý bol jednomyseľne schválený.

k bodu č. 2/ Voľba návrhovej komisie, overovateľov zápisnice

Do návrhovej komisie boli navrhnutý Ing. Alena Cirnerová a Ing. Viera Ruščák Balogová. Za overovateľov zápisnice boli určený František Harčár a Štefan Juhás.

k bodu č. 3/ Kontrola plnenia uznesenia

Starosta po prečítaní kontroly plnenia uznesenia konštatoval, že uznesenie z predchádzajúceho OZ bolo splnené.

K bodu č. 4/ Pripomienky k dodatku č. 1 ÚPNZ /zaslané emailom/

V tomto bode OZ prerokovalo pripomienky vznesené k návrhu dodatku č.1 ÚPNZ obce. Konštatovalo, že z desiatok vyjadrení od rôznych inštitúcii a štátnych orgánov sú dve negatívne. Jedná sa o pripomienku z Okresného úradu Košice- okolie, odbor opravných prostriedkov, úsek ochrany pôdneho fondu a pripomienku od občanov obce. Keďže pripomienka č. 1 súvisí s pripomienkou od občanov obce tieto budú osobne prerokované na spoločnom pracovnom stretnutí s občanmi, ktorí návrh negatívneho stanoviska k dvom lokalitám v dodatku č.1 UPNZ obce podpísali na prezenčnú listinu. Pracovné stretnutie sa uskutoční ihneď ak bude povolené sa spoločne stretávať.

K bodu č. 5/ Žiadosť p. Rudolfa Mačingu , V. Klátov č. 161 o odkúpenie časti obecného pozemku

Obecné zastupiteľstvo kladne posúdilo žiadosť p. Rudolfa Mačingu o odkúpenie obecného pozemku parcela č. 362 diel č. 2 o výmere 4 m2, parcela č. 362 diel č. 3 o výmere 4 m2 a parcela č. 362 diel č. 4 o výmere 2 m2 na úpravu hranice medzi parcelou 275/2 a parcelou č. 362 zamerané geometrickým plánom č. 401/2020 zo dňa 17. 3. 2020 za účelom vysporiadania dlhodobého užívania uvedených výmerov. /viď uznesenie č. 23/2020 /

K bodu č. 6/ Rôzne

- oprava kamenných schodov v strede obce a oprava detských prvkov v detskom parku

V tomto bode poslanci OZ navrhli urobiť rekonštrukciu kamenných schodov idúcich k potravinám FRESH v parku v strede obce a opravu jednotlivých drevených dielov detských prvkov v detskom parku v strede obce. Tento návrh bude riešený prostredníctvom dodávateľských organizácii s finančnou ponukou odsúhlasenou OZ.

K bodu č. 7/ Diskusia

V diskusii sa hovorilo o súčasnej situácii - platenia dani z nehnuteľnosti a miestnych poplatkov a o ďalších iných problémov z oblasti samosprávy /projekty/.

k bodu č. 8/ Návrh na uznesenie

k bodu č. 9/ Záver

Po ukončení programu starosta obce poďakoval všetkým prítomným za ich aktívnu účasť.

Overovatelia zápisnice: Starosta obce:

František Harčár Ondrej Jusko

Štefan Juhás